രാജസ്ഥാനെതിരെ ബാംഗ്ലൂരിന് ടോസ് ഫീല്ഡിങ് തിരഞ്ഞെടുത്തു ഇരു ടീമിലും മാറ്റങ്ങള് പ്ലേ ഓഫ് ഉറപ്പിക്കാന് കോലിയും സംഘവും ജയത്തോടെ സാധ്യത നിലനിര്ത്താന് രാജസ്ഥാന് കരുതലോടെ തുടക്കം ദുബായ്: രാജസ്ഥാന് റോയല്സിനെതിരേ ടോസ് നേടിയ റോയല് ചലഞ്ചേഴ്സ് ബാംഗ്ലൂര് ഫീല്ഡിങ് തിരഞ്ഞെടുത്തു. ഇരുടീമുകളും കഴിഞ്ഞ കളിയില് ഇറങ്ങിയ അന്തിമ ഇലവനില് ഒരു മാറ്റം വരുത്തിയാണ് പോരാട്ടത്തിന് ഇറങ്ങിയത്. ബാംഗ്ലൂരില് കൈല് ജാമിസണ് പകരം ജോര്ജ് ഗാര്ട്ടണ് കളിക്കും. ഗാര്ട്ടന്റെ ഐ.പി.എല് അരങ്ങേറ്റ മത്സരമാണിത്. രാജസ്ഥാന് നിരയില് ജയ്ദേവ് ഉദനദ്കട്ടിന് പകരം കാര്ത്തിക്ക് ത്യാഗി ടീമില് ഇടം നേടി.നിലവിലെ ചാമ്ബ്യന്മാരായ മുംബൈ ഇന്ത്യന്സിനെ തകര്ത്താണ് ബാംഗ്ലൂര് വരുന്നത്. ജയത്തോടെ പ്ലേ ഓഫ് ഉറപ്പിക്കാനാണ് ബാംഗ്ലൂര് ഇറങ്ങുന്നതെങ്കില് വിജയവഴിയില് തിരിച്ചെത്തി പ്ലേ ഓഫ് സാധ്യത സജീവമാക്കാനാണ് സഞ്ജു സാംസണിന്റെ നേതൃത്വിത്തില് രാജസ്ഥാന് റോയല്സ് ഇറങ്ങുന്നത്. 10 മത്സരങ്ങള് വീതം കളിച്ച രാജസ്ഥാന് റോയല്സിന് എട്ടു റോയല് ചലഞ്ചേഴ്സ് ബാംഗ്ലൂരിന് 12 ഉം പോയന്റാണുള്ളത്. ക്യാപ്റ്റന് സഞ്ജു സാംസണും മഹിപാല് ലോമറോറുമൊഴികെ ബാറ്റിങ് നിരയില് ആരും ഫോമിലല്ലെന്നതാണ് രാജസ്ഥാന് തിരിച്ചടിയാകുന്നത്. എവിന് ലൂയിസും ലിയാം ലിവിംസ്റ്റണും പ്രതീക്ഷക്കൊത്ത് ഉയര്ന്നിട്ടില്ല ഇതുവരെ. മധ്യനിരയില് റിയാന് പരാഗും രാഹുല് തിവാത്തിയ നിറം മങ്ങി. മറുവശത്ത് കരുത്തരായ മുംബൈ ഇന്ത്യന്സിനെ തകര്ത്താണ് ബാംഗ്ലൂര് ഇറങ്ങുന്നത്. ക്യാപ്റ്റന് വിരാട് കോലിയും ദേവ്ദത്ത് പടിക്കലും ഗ്ലെന് മാക്സ്വെല്ലും ഫോമിലാണ്. എ ബി ഡിവില്ലിയേഴ്സ് ഇതുവരെ ഫോമിലെത്തിയിട്ടില്ലെന്നത് മാത്രമാണ് ബാംഗ്ലൂരിന്റെ ഏക തലവേദന. Stories you may Like